31995R1802
L 174/27
JURNALUL OFÍCIAL AL UNIUNII EUROPENE
REGULAMENTUL (CE) NR. 1802/95 AL COMISIEI
din 25 iulie 1995
de modificare a regulamentelor din sectorul laptelui și produselor lactate care au stabilit, înainte de 1 februarie 1995, anumite prețuri și sume totale a căror valoare în ECU a fost adaptată ca urmare a eliminării factorului de corecție a cursului de schimb agricol
COMISIA COMUNITĂȚILOR EUROPENE,
având în vedere Tratatul de instituire a Comunității Europene,
având în vedere Regulamentul (CEE) nr. 804/68 al Consiliului din 27 iunie 1968 privind organizarea comună a pieței în sectorul laptelui și produselor lactate (1), modificat ultima dată de Regulamentul (CE) nr. 1538/95 (2), în special articolul 6 alineatul (6), articolul 7 alineatul (5), articolul 7a alineatele (1) și (3), articolul 10 alineatul (3) și articolul 12 alineatul (3),
având în vedere Regulamentul (CEE) nr. 2204/90 al Consiliului din 24 iulie 1990 de stabilire a normelor generale suplimentare privind organizarea comună a piețelor în sectorul laptelui și produselor lactate în ceea ce privește brânzeturile (3), modificat de Regulamentul (CEE) nr. 2742/90 (4), în special articolul 1 al doilea alineat și articolul 5,
având în vedere Regulamentul (CEE) nr. 3763/91 al Consiliului din 16 decembrie 1991 de adoptare a unor măsuri specifice privind anumite produse agricole în favoarea departamentelor franceze de peste mări (5), modificat ultima dată de Regulamentul (CE) nr. 3290/94 (6), în special articolul 6,
având în vedere Regulamentul (CEE) nr. 518/92 al Consiliului din 27 februarie 1992 privind anumite norme de aplicare a acordului interimar de comerț și a măsurilor aferente încheiat între Comunitatea Economică Europeană și Comunitatea Europeană a Cărbunelui și Oțelului, pe de-o parte, și Republica Polonă, pe de altă parte (7), modificat de Regulamentul (CEE) nr. 2233/93 (8), în special articolul 1,
având în vedere Regulamentul (CEE) nr. 519/92 al Consiliului din 27 februarie 1992 privind anumite norme de aplicare a acordului interimar de comerț și a măsurilor aferente încheiat între Comunitatea Economică Europeană și Comunitatea Europeană a Cărbunelui și Oțelului, pe de-o parte, și Republica Ungaria, pe de altă parte (9), modificat de Regulamentul (CEE) nr. 2234/93 (10), în special articolul 1,
având în vedere Regulamentul (CEE) nr. 520/92 al Consiliului din 27 februarie 1992 privind anumite norme de aplicare a acordului interimar de comerț și a măsurilor aferente încheiat între Comunitatea Economică Europeană și Comunitatea Europeană a Cărbunelui și Oțelului, pe de-o parte, și Republica Federativă Cehă și Slovacă, pe de altă parte (11), modificat de Regulamentul (CEE) nr. 2235/93 (12), în special articolul 1,
având în vedere Regulamentul (CEE) nr. 1600/92 al Consiliului din 15 iunie 1992 de adoptare a unor măsuri specifice pentru anumite produse agricole în favoarea Insulelor Azore și Madeira (13), modificat ultima dată de Regulamentul (CE) nr. 3290/94, în special articolul 10 și articolul 24 alineatul (6),
având în vedere Regulamentul (CEE) nr. 739/93 al Consiliului din 17 martie 1993 privind aplicarea prețului comun pentru laptele praf în Portugalia (14), în special articolul 3,
având în vedere Regulamentul (CEE) nr. 2019/93 al Consiliului din 19 iulie 1993 de adoptare a unor măsuri specifice pentru anumite produse agricole în favoarea insulelor mici din Marea Egee (15), modificat ultima dată de Regulamentul (CE) nr. 1363/95 (16), în special articolul 4,
având în vedere Regulamentul (CE) nr. 3641/93 al Consiliului din 20 decembrie 1993 privind anumite norme de aplicare a acordului interimar de comerț și a măsurilor aferente încheiat între Comunitatea Economică Europeană și Comunitatea Europeană a Cărbunelui și Oțelului, pe de-o parte, și Republica Bulgară, pe de altă parte (17), în special articolul 1,
întrucât de la 1 februarie 1995, articolul 13 alineatul (2) din Regulamentul (CEE) nr. 3813/92 al Consiliului din 28 decembrie 1992 privind unitatea de cont și ratele de conversie care trebuie aplicate în cadrul politicii agricole comune (18), modificat ultima dată de Regulamentul (CE) nr. 150/95 (19), a modificat valoarea în ECU a anumitor prețuri și sume pentru a neutraliza efectele eliminării factorului de corecție de 1,207509, care influența până la31 ianuarie 1995 cursul de schimb agricol; întrucât noile valori în ECU ale prețurilor și sumelor respective au fost aplicate de la 1 februarie 1995 conform regulilor stabilite la articolul 13 alineatul (2) din Regulamentul (CEE) nr. 3813/92 și la articolul 18 alineatul (1) din Regulamentul Comisiei (CEE) nr. 1068/93 din 30 aprilie 1993 privind normele de stabilire și aplicare a ratelor de conversie agricolă (20), modificat ultima dată de Regulamentul (CE) nr. 1053/95 (21);
întrucât conform articolului 18 alineatul (2) din Regulamentul (CEE) nr. 1068/93 se impune, pentru a evita posibilele confuzii și pentru a facilita aplicarea politicii agricole comune, înlocuirea valorilor în ECU ale prețurilor și ale sumelor respective aplicabile cel puțin:
-
de la 1 ianuarie 1996 pentru sumele care nu au legătură cu un an de comercializare;
-
de la începutul anului de comercializare 1996, în cazul prețurilor sau al sumelor pentru care respectivul an începe la 1 ianuarie 1996;
-
de la începutul anului de comercializare 1995/1996 în celelalte cazuri
și care figurează în actele intrate în vigoare înainte de 1 februarie 1995;
întrucât pentru anumite sume în sectorul laptelui și produselor lactate, pentru a facilita administrarea măsurilor respective, se impune prevederea unei rotunjiri prin care să se reducă numărul de zecimale prevăzut la articolul 18 alineatul (1) din Regulamentul (CEE) nr. 1068/93;
întrucât se impune astfel modificarea următoarelor regulamente:
1.
Regulamentul (CEE) nr. 986/68 (22) al Consiliului, modificat ultima dată de Regulamentul (CEE) nr. 1115/89 (23);
2.
Regulamentul (CEE) nr. 1105/68 (24) al Comisiei, modificat ultima dată de Regulamentul (CEE) nr. 2292/92 (25);
3.
Regulamentul (CEE) nr. 2213/76 (26) al Comisiei, modificat ultima dată de Regulamentul (CEE) nr. 1143/92 (27);
4.
Regulamentul (CEE) nr. 2315/76 (28) al Comisiei, modificat ultima dată de Regulamentul (CE) nr. 372/95 (29);
5.
Regulamentul (CEE) nr. 368/77 (30) al Comisiei, modificat ultima dată de Regulamentul (CEE) nr. 1756/93 (31);
6.
Regulamentul (CEE) nr. 443/77 (32) al Comisiei, modificat ultima dată de Regulamentul (CEE) nr. 1413/87 (33);
7.
Regulamentul (CEE) nr. 625/78 (34) al Comisiei, modificat ultima dată de Regulamentul (CEE) nr. 2270/91 (35);
8.
Regulamentul (CEE) nr. 2770/79 (36) al Comisiei;
9.
Regulamentul (CEE) nr. 2990/82 (37) al Consiliului, modificat ultima dată de Regulamentul (CE) nr. 3096/94 (38);
10.
Regulamentul (CEE) nr. 1634/85 (39) al Comisiei, modificat ultima dată de Regulamentul (CEE) nr. 2292/92;
11.
Regulamentul (CEE) nr. 3143/85 (40) al Comisiei, modificat ultima dată de Regulamentul (CE) nr. 3337/94 (41);
12.
Regulamentul (CEE) nr. 1547/87 (42) al Comisiei, modificat ultima dată de Regulamentul (CE) nr. 455/95 (43);
13.
Regulamentul (CEE) nr. 570/88 (44) al Comisiei, modificat ultima dată de Regulamentul (CE) nr. 455/95;
14.
Regulamentul (CEE) nr. 429/90 (45) al Comisiei, modificat ultima dată de Regulamentul (CE) nr. 3337/94;
15.
Regulamentul (CEE) nr. 1150/90 (46) al Comisiei, modificat ultima dată de Regulamentul (CE) nr. 1677/95 (47);
16.
Regulamentul (CEE) nr. 2742/90 (4) al Comisiei, modificat ultima dată de Regulamentul (CEE) nr. 2146/92 (48);
17.
Regulamentul (CEE) nr. 1158/91 (49) al Comisiei, modificat ultima dată de Regulamentul (CEE) nr. 1756/93;
18.
Regulamentul (CEE) nr. 3378/91 (50) al Comisiei, modificat ultima dată de Regulamentul (CE) nr. 3337/94;
19.
Regulamentul (CEE) nr. 3398/91 (51) al Comisiei, modificat ultima dată de Regulamentul (CE) nr. 3337/94;
20.
Regulamentul (CEE) nr. 3763/91 (5) al Consiliului, modificat ultima dată de Regulamentul (CEE) nr. 3714/92 (52);
21.
Regulamentul (CEE) nr. 584/92 (53) al Comisiei, modificat ultima dată de Regulamentul (CE) nr. 1637/95 (54);
22.
Regulamentul (CEE) nr. 2174/92 (55) al Comisiei, modificat ultima dată de Regulamentul (CEE) nr. 1756/93;
23.
Regulamentul (CEE) nr. 2219/92 (56) al Comisiei, modificat ultima dată de Regulamentul (CE) nr. 1657/95 (57);
24.
Regulamentul (CEE) nr. 2233/92 (58) al Comisiei, modificat ultima dată de Regulamentul (CEE) nr. 1756/93;
25.
Regulamentul (CEE) nr. 2234/92 (59) al Comisiei, modificat ultima dată de Regulamentul (CEE) nr. 1756/93;
26.
Regulamentul (CEE) nr. 2235/92 (60) al Comisiei, modificat ultima dată de Regulamentul (CEE) nr. 1756/93;
27.
Regulamentul (CEE) nr. 1579/93 (61) al Comisiei, modificat ultima dată de Regulamentul (CEE) nr. 2838/93 (62);
28.
Regulamentul (CEE) nr. 2839/93 (63) al Comisiei, modificat ultima dată de Regulamentul (CE) nr. 3337/94;
29.
Regulamentul (CEE) nr. 2958/93 (64) al Comisiei, modificat ultima dată de Regulamentul (CE) nr. 1363/95;
30.
Regulamentul (CE) nr. 3392/93 (65) al Comisiei, modificat ultima dată de Regulamentul (CE) nr. 1971/94 (66);
31.
Regulamentul (CE) nr. 3393/93 (67) al Comisiei;
32.
Regulamentul (CE) nr. 1588/94 (68) al Comisiei, modificat ultima dată de Regulamentul (CE) nr. 1637/95;
întrucât măsurile prevăzute în prezentul regulament sunt conforme cu avizul Comitetului de gestionare a laptelui și produselor lactate,
ADOPTĂ PREZENTUL REGULAMENT:
Articolul 1
În urma ajustării efectuate începând cu 1 februarie 1995, în conformitate cu articolul 13 alineatul (2) din Regulamentul (CEE) nr. 3813/92 și articolul 18 alineatul (1) din Regulamentul (CEE) nr. 1068/93, anumite prețuri și sume în ECU pentru sectorul laptelui și produselor lactate se modifică conform indicațiilor din anexă.
Articolul 2
Prezentul regulament intră în vigoare în a șaptea zi de la data publicării în Jurnalul Oficial al Comunităților Europene.
Prezentul regulament se aplică pentru sumele totale indicate în anexă în coloana 4, de la data primei aplicări a unui curs de schimb agricol stabilit de la 1 februarie 1995 și, pentru cele din coloana 5, de la 1 septembrie 1995.
Prezentul regulament este obligatoriul în toate elementele sale și se aplică direct în toate statele membre.
Adoptat la Bruxelles, 25 iulie 1995.